འཛམ་གླིང་བྱིས་པའི་ཉིན་མོར་ Free Tibet ཞེས་བོད་རང་དབང་ཚོགས་པ་དང་དབྱིན་ཡུལ་བོད་རིགས་ཚོགས་པ་གཉིས་ཀྱིས་རྒྱ་ནག་གཞུང་གིས་བོད་མིའི་ངོ་བོ་རྩ་མེད་གཏོང་ཐབས་ཆེད་བོད་ནང་གི་བོད་ཕྲུག་རྣམས་བཙན་གྱིས་བཅའ་སྡོད་སློབ་གྲྭར་ཆེད་གཏོང་བྱེད་བཞིན་ཡོད་སྟབས་བོད་ཕྲུག་ཚོར་ཤེས་ཡོན་གྱི་ཐོབ་ཐང་དགོས་ཞེས་པའི་ལས་འགུལ་སྤེལ་འདུག
ཁ་སང་ཕྱི་ཚེས་ ༢༠ ཉིན་བོད་རང་དབང་ཚོགས་པ་དང་དབྱིན་ཡུལ་བོད་རིགས་ཚོགས་པ་གཉིས་ཀྱིས་དབྱིན་ཡུལ་རྒྱལ་ས་ལོན་ཌོན་གྱི་གྲོས་ཚོགས་མདུན་ཐང་དུ་བཅའ་སྡོད་སློབ་གྲྭའི་བོད་ཕྲུག་ཚོའི་གནས་སྟངས་མངོན་གསལ་གནང་སྟེ། Victory for Tibet ཞེས་བོད་ལ་རྒྱལ་ཁ་ཅེས་འཁོད་པའི་ཤོག་བུ་བཏགས་ཏེ་བོད་ནང་གི་བོད་ཕྲུག་ཚོ་རྒྱ་གཞུང་གི་བྱུས་ངན་སྲིད་བྱུས་ལས་སྲུང་སྐྱོབ་དགོས་པ་དང་བོད་ཕྲུག་ཚོར་ཤེས་ཡོན་གྱི་ཐོབ་ཐང་སྤྲོད་དགོས་པའི་དགོས་འདུན་འོག་བོད་ནང་གི་བོད་ཕྲུག་ཚོའི་གནས་བབ་དྲན་གསོ་གནང་བའི་ཐོག་ནས་རྒྱལ་སྤྱིའི་བྱིས་པའི་ཉིན་མོ་སྲུང་བརྩི་ཞུས་འདུག ལས་འགུལ་ནང་དབྱིན་ཡུལ་གནས་སྡོད་བོད་ཕྲུག་ཁག་གཅིག་དང་ཕ་མ་བཅས་མཉམ་ཞུགས་གནང་འདུག
མཉམ་འབྲེལ་རྒྱལ་ཚོགས་ཀྱིས་ཕྱི་ལོ་ ༡༩༥༤ ལོར་ Universal Children’s Day ཞེས་གཏན་འབེབས་གནང་ཡོད་པ་དང་ལོ་ལྟར་ཕྱི་ཟླ་ ༡༡ ཚེས་ ༢༠ ཉིན་མོར་བྱིས་པའི་ཐོབ་ཐང་སྲུང་སྐྱོབ་དང་བྱིས་པའི་བདེ་དོན་གོང་སྤེལ་ལ་དམིགས་ཏེ་འཛམ་གླིང་བྱིས་པའི་ཉིན་མོ་སྲུང་བརྩི་གནང་གི་ཡོད།
འདི་ལོའི་འཛམ་གླིང་བྱིས་པའི་ཉིན་མོ་བརྗོད་བྱ་ནི་འདྲ་མཉམ་དགོས་ཞེས་པ་དེ་ཆགས་ཡོད། འོན་ཀྱང་བོད་ནང་ད་ཆ་རྒྱ་ནག་གཞུང་གིས་བཅའ་སྡོད་སློབ་གྲྭ་མང་པོ་གསར་རྒྱག་བྱས་ཏེ་བྱིས་པ་ལོ་ ༤ ཡན་ཆད་ཕ་མ་དང་ཁ་བྲལ་བཏང་སྟེ་བཙན་གྱིས་སློབ་གྲྭ་དེར་བཅུག་ནས་མི་སེར་སྤེལ་ཡུལ་གྱི་སྲིད་བྱུས་ལག་བསྟར་བྱེད་བཞིན་ཡོད་པ་དང་ཉེ་ཆར་གནས་ཚུལ་ཐོན་ཁག་ལ་གཞིགས་ན་རྒྱ་གཞུང་གི་བཅའ་སྡོད་སློབ་གྲྭར་བོད་ཕྲུག་ཁྱོན་ས་ཡ་གཅིག་མན་ཙམ་ཡོད་པར་གསུངས་ཡོད།
https://vot.org/wp-content/uploads/2022/11/tsam2121.mp3
Download
(Visited ༩༠ times, ༡ visits today)
Vacancy Announcment 2022
སྒྲ་བརྙན་ལས་རིམ།
Tibetan Royal Year of 2149
Year of the Water Tiber
VOT - Shortwave broadcast frequency and time:
Frequency mHz
Tibet time
India time
Nepal time
9.895 mHz (meter band 31) 9:00 - 10.00 pm 6.30 - 7.30 pm 6.45 - 7.45 pm
7.490 mHz (meter band 41) 07:00 – 8:00 am 04:30 – 05:30 am 07:15- 07:45 pm
Morning transmission is from 7 to 8 am Tibet time around 7.490 mHz
Transmission in the morning between 7 to 7:30 am Tibet time on 7.490 mHz (meter band 41) – and evening 9:30 to 10 pm Tibet time on frequency 9.895 mHz (meter band 31) both target Amdo areas